
Број: 05-96-107/2023
Датум: 19.02.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора Лазић Бранислава из Зворника, за издавање еколошке дозволе за аутолимарску занатску радњу за одржавање и поправку моторних возила, ЗР „ХАВАРИЈА“ која се налази у насељу Каракај, Дунавац број: 145, град Зворник, од 14.12.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору Лазић Браниславу из Зворника, ЕКОЛОШКА ДОЗВОЛА за аутолимарску занатску радњу за одржавање и поправку моторних возила, ЗР „ХАВАРИЈА“, која се налази у насељу Каракај, Дунавац број: 145, град Зворник, на грађевинској парцели означеној као к.ч. број: 5317/31 К.О. Зворник.
2. Опис активности и постројења за које се издаје еколошка дозвола:
Пословни простор се налази у приземљу стамбено – пословног објекта, укупне површине 80 m2. Објекат има излаз на локални пут који се спаја са магистралним путем Зворник – Бијељина. У предметној занарској радњи се врши аутолимарска преправка  и услужно лакирање дијелова и каросерије аутомобила, поправка путничких аутомобила, послови на пуњењу клима, сервисирање и отклањање кварова. Лакирање дијелова аутомобила се врши у посебном простору – тремолакирници. 
Еколошка дозвола се издаје за :

· објекат аутолимарске радње, површине 80 m2, спратности приземље. 
Од опреме за рад инвеститор у свом раду користи: машину за монтажу и демонтажу гума, двостубну ауто дизалицу, машину за прање, усисивач,  машину за балансирање ауто гума, лакирницу, ручни алат, алат за ауто сервисе и зрачни алат.
3. Инвеститор Лазић Бранислав из Зворника, дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор Лазић Бранислав из Зворника, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Адекватном организацијом рада спречити стварање гужве и застоја. 

· Све манипулативне површине је потребно редовно чистити, прати и одржавати да би се спријечиле прекомјерне концентрације лебдећих честица око објекта.
· Као заштиту од повећане концентрације прашине на локацији, нарочито у љетњем периоду, препоручује се прскањем воденим млазом манипулативних површина.

· Емисија гасова сагоријевања горива у моторима возила свести на минимум на начин да се возила задржавају на платоу са мотором у раду, само онолико колико је неопходно за маневрисање возилом.

· Саобраћајнице и манипулативне површине одржавати уредним са свих страна предметног објекта.

· Потребно је редовно вршити периодични преглед средстава рада ради издавања употребне дозволе.

· Потребно је пратити рад лакирнице (систем затварања врата) како не би дошло до ширења створених пара процесом лакирања изван простора лакирнице. 

· Сам систем вентилације је потребно редовно одржавати а филтере редовно провјеравати и мијењати у складу са препорукама произвођача опреме.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.

· Испуњавати услове предвиђених Правилником о граничним вриједностима интензитета звука („Службени гласник Републике Српске“, број 02/23).
· На слободним површинама и граничним дијеловима парцеле извршити озелењавање и засад растиња као баријеру за емисије буке од возила и спречавање непријатних мириса. 
· Препоручују се насади високог растиња око пословног објекта (тампон зона) ради смањења утицаја на аерозагађење и ниво буке.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Санитарне и фекалне отпадне воде одводити у јавни канализациони систем у складу са Правилником.

· Оборинске воде са кровова посебним канализационим системом одводити у крајњи реципијент-околно земљиште на локацији. 

· Све отпадне воде са свих манипулативних површина одводити преко сливних канала са решеткама у трокоморни сепаратор вода/уље, а затим у крајњи реципијент. 

· Редовно контролисати сабирне канале, цјевоводе, сепаратор вода/уље те уредност радних и манипулативних површина.

· Редовно чистити и одржавати у функционалном стању све елементе канализационог система који прикупљају отпадне воде.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.

· Конструкција сепаратора треба да омогућава његово функционисање и пражњење прикупљених течних нафтних деривата у посуду- буре са поклопцем. 

· Издвојене количине уља збрињавати у договору са овлаштеном службом на еколошки прихватљив начин.

· Инвеститор је у обавези да периодично врши контролу квалитета воде са прелива сепаратора уља и масти.
· Приликом поправке моторних возила поставити намјенске посуде-тацне за прихватање евентуалног уља и мазива.Намјенске тацне такође користити за прихват истрошеног уља за вријеме замјене.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· Уколико експлоатацијом и функционисањем предметног објекта, дође до промјене природног режима вода, а то проузрокује штете било каквог карактера, инвеститор је обавезан да узроке штете отклони, а штету надокнади.
· Потребно је редовно праћење стања квалитета отпадне воде, те уколико дође до тога да поједини параметри отпадне воде прекораче граничне вриједности прописане на основу споменутог правилника потребно је да се спроведу додатне мјере за очување животне средине.
· Обезбједити одговарајуће количине адсорбенса - средства за суво чишћење тла и радних површина, истим дјеловати у случају просипања уља, мазива, горива и др. супстанци.
· У случају просипања горива, уља, антифриза из аутомобила, исте покупити у водонепропусне посуде, мјесто акцидента посушити са адсорбенсом (екопор), настали отпад третирати као опасан и збрињавати га са овлаштеним предузећем за третман опасног отпада.
· Уколико усљед изливања горива, исто продре у земљиште, одмах уклонити загађени слој земљишта и површину санирати.
· Загађену земљу и употребљени апсорбент одложити у посебан контејнер или сандук до испоруке овлаштеној институцији за збрињавање опасног отпада.
· Спречити неконтролисано расипање отпада.

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Правилно сакупљати чврсти комунални отпад и ангажовати овлаштену институцију да врши редован одвоз истог како би се спријечило његово расипање и евентуални неугодни мириси који би се ширили у околину.
· Одговорно лице дужно је да се придржава мјера Плана управљања отпадом у складу са Законом о управљању отпадом ("Сл. гласник Републике Српске", бр. 111/13, 106/15, 16/18, 70/20, 63/21 и 65/21).

· Инвеститор је у обавези да склопи Уговор са надлежном институцијом о збрињавању амбалаже од процеса фарбања, уљне амбалаже, замашћених, зауљених крпа и пуцвале.
· Отпадне филтере одлагати у намјенске контејнере прописно означене типом и врстом опасности.
· Амбалажа која садржи остатке опасне супстанце или је контаминирана опасним супстанцама (амбалажа од уља, мазива, адитива и сл.), употребљени апсорбенс, крпе за брисање и заштитна одјећа, који су контаминирани опасним супстанцама, као и други опасни отпад класификован као такав, одлагати у намјенски контејнер или посуду.
· Амбалажу од папира и картона и амбалажу од пластике одлагати у контејнер и збрињавати на основу уговора са овлаштеним предузећем.
· Неопасни отпад одлагати у намјенски контејнер за комунални отпад.

· Проводити континуирано и контролисано збрињавање неопасног отпада на прописан начин, односно обезбједити одговарајућу пластичну посуду за наведену врсту отпада, а коначно збрињавање треба да врши предузеће овлаштено за прикупљање и транспорт ове врсте отпада.

· За одлагање комуналног чврстог отпада предвидјети чврсте водонепропусне посуде за привремено одлагање чврстог отпада (контејнере).
· Контејнери и посуде за складиштење опасног отпада морају бити намјенски, са јасно означеном врстом отпадом и нивоом опасности отпада ("опасно по животну средину").
· Сав опасан отпад привремено складиштити у уређеном простору на локацији, заштићеном од атмосфералија и механичких утицаја, као шро су ограђене надстрешнице и сл. просторије са ограничењем приступа неовлаштеним лицима.
· Опасни отпад отпремати по настајању количине рентабилне за отпрему, а складиштење на локацији не смије бити дуже од 12 мјесеци, од момента настанка.
· Уредити простор за смјештај посуда за одлагање чврстог отпада (спријечити расипање, растур отпада).
· Обезбједити одговарајуће количине адсорбенса - средства за сухо чишћење тла и радних површина, истим дјеловати у случају просипања уља, мазива, горива и др. Супстанци.
· Евентуално загађено тло, механички одстранити и одлагати у контејнер за опасан отпад.
· Одговорно лице објеката, треба да активно и ажурно води послове и евиденцију чишћења и одржавања истих, а све наведене послове да обавља по важећем уговору са комуналним предузећем, уз сарадњу и са другим надлежним општинским органима.

· Муљ сепаратора вода/уље (опасни отпад) збрињавати преко организације верификоване за збрињавање ове врсте отпада. 

· Водити мјесечну и годишњу евиденцију о количинама насталог отпада.
· Поштовати мјере и активности прописане  Планаом управљања отпадом. 

· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21)
· Врсте отпада које настају у фази рада пострјења и које се морају адекватно збринути:
     Табела бр.1: Врсте  отпада које се могу јавити на предметној локацији 

	Шифра
	Назив отпада

	08
	ОТПАД ОД ПРОИЗВОДЊЕ, ФОРМУЛАЦИЈЕ, СНАБДИЈЕВАЊА И  УПОТРЕБЕ ПРЕМАЗА (БОЈЕ, ЛАКОВИ И СТАКЛЕНЕ ГЛЕЗУРЕ), ЉЕПИЛА, ЗАПТИВАЧИ ШАМПАРСКЕ БОЈЕ

	08 01
	отпад од производње, формулације, снабдевања и употребе уклањања боја и лакова

	08 01 11*
	отпадна боја и лак који садржи органске раствараче или друге супстанце

	10
	ОТПАД ИЗ ТЕРМИЧКИХ ПРОЦЕСА

	10 01 01
	пепео, шљака и прашина из котла (изузев прашине из котла наведене у 10 01 04)

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 и 19) 

	13 02 04*
	Минерална хлорована моторна уља, уља за мјењаче и подмазивање

	13 02 06*
	Синтетичка моторна уља, уља за мјењаче и подмазивање

	13 02 07*
	Одма биоразградива моторна уља, уља за мјењаче и подмазивање

	13 02 08*
	Остала моторна уља, уља за мјењаче и подмазивање

	13 07 01*
	Погонско гориво дизел

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТЕРСКИ МАТЕРИЈАЛИ И ЗАШТИТНЕ ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	15 02 03
	Адсорбенти, филтерски материјали, крпе за брисање и заштитна одјећа  другачији од оних наведених у 15 02 02

	16
	ОТПАДИ КОЈИ НИСУ ДРУГАЧИЈЕ СПЕЦИФИКОВАНИ У КАТАЛОГУ

	16 01 07*
	Филтери за уље

	16 01 08*
	Компоненте које садрже живу

	16 01 11*
	Кочионе облоге које садрже азбест

	16 01 13*
	Кочионе течности

	16 01 14*
	Антифриз течности које садрже опасне супстанце

	16 01 19
	Пластика

	16 01 20
	Стакло

	16 08 01
	Истрошени катализатори који садрже злато, сребро, ренијум, родијум, паладијум, иридијум или платину (изузев 16 08 07)

	20
	Комунални отпади (кућни отпад и слични комерцијални и индустријски отпади), укључујући одвојено сакупљање фракције

	20 01 30
	Детерџенти другачији од оних наведених у 20 01 29 

	20 03
	Остали комунални отпад

	20 03 01
	Мијешани комунални отпад

	20 03 99
	Комунални отпади који нису другачије спецификовани


     Напомена: Опасни отпад у Каталогу отпада има ознаку звијездице (*)
             3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење (угљендиоксид и прах).
· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року
            3.3.5.   Мјере након затварања постројења
· У потпуности уклонити све медије из грађевина са свим пратећим садржајима, као и остатке сировина, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.

· Уколико би дошло да затварања предметног предузећа, потребно је извршити рекултивацију терена у складу са посебним Пројектом рекултивације (санације терена) који би се урадио у циљу дефинисања свих операција и захвата који се морају предузети у том случају.

· Уклањање објекта извршити у складу са одредбама Законом о уређењу простора („Службени гласник Републике Српске“, бр. 40/2013, 2/2015 - одлука УС, 106/2015 и 3/2016 - испр., 104/2018 - одлука УС и 84/2019), чл. 149.
         3.4. Инвеститор, Лазић Бранислав из Зворника, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења несмију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). 
Табела бр.2: Граничне вриједности квалитета ваздуха
	Период узимања средње вриједности мјерења
	Гранична вриједност
	Граница толеранције
	Толерантна вриједност

	Сумпор – диоксид

	Један сат
	350 µg/m3
	150 µg/m3
	500 µg/m3

	Један дан
	125 µg/m3
	-
	125 µg/m3

	календарска година
	50µg/m3
	
	50 µg/m3

	Азот - диоксид

	Један сат
	150 µg/m3
	75 µg/m3
	225 µg/m3

	Један дан
	85 µg/m3
	40 µg/m3
	125 µg/m3

	Календарска година
	40 µg/m3
	20 µg/m3
	60 µg/m3

	Суспендоване честице (МР10)

	Један дан
	50 µg/m3
	25 µg/m3
	75 µg/m3

	Календарска година
	40 µg/m3
	8 µg/m3
	48 µg/m3

	Суспендоване честице (МР2.5)Стадијум 1

	Календарска година
	25 µg/m3
	5 µg/m3
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	-
	20 µg/m3

	Олово

	Један дан
	1 µg/m3
	-
	1 µg/m3

	Календарска година
	0,5 µg/m3
	0,5 µg/m3
	1 µg/m3

	Бензин

	Календарска година
	5 µg/m3
	3 µg/m3
	8 µg/m3

	Угљен моноксид

	Максимална дневна осмочасовна вриједност
	10 µg/m3
	6 µg/m3
	16 µg/m3

	Један дан
	5 µg/m3
	5 µg/m3
	10 µg/m3

	Календарска година
	3 µg/m3
	-
	3 µg/m3


Табела бр.3: Циљна вриједност за суспендоване честице PM 2.,5
	Период узимања средње вриједности мјерења
	Циљна вриједност

	Календарска година
	25 µg/m3


Табела бр. 4.: Циљна вриједност за приземни озон
	Циљна вриједност за приземни озон (О3)

	Циљ
	Период рачунања просечне вриједности
	Циљна вриједност

	Заштита здравља људи
	Максимална дневна осмочасовна средња вриједност
	120 µg/m3 се несмије прекорачити у више од 25 дана по календарској годину у току три године мјерења

	Заштита вегетације
	Од маја до јула
	Вриједност АОТ40 (израчунати из једночасовних вриједности) 18000 µg/m3 по часу у току 5 год. мјерења


Табела бр.5: Циљна вриједност за арсен, кадмијум, никл и бензо(а)пирен
	Загађујућа материја
	Циљна вриједност

	Арсен 
	6 ng/m3

	Кадмијум 
	5 ng/m3

	Никл
	20 ng/m3

	Бензо(а)пирен 
	1 ng/m3


Табела бр. 6: Граничне вриједности емисија штетних материја из ложишта на чврста гориво у складу са Правилником о мјерама за спрјечавање и смањење загађивања ваздуха и побољшање квалитета ваздуха („Сл. гласник Републике Српске“, бр. 3/15, 51/15 и 47/16)

	Врста горива
	Емисија
	Мјерна јединица
	Гранична вриједност

	Чврста горива – дрво 
	СО
	mg/Nm3
	1000

	
	NOx
	mg/Nm3
	400

	
	Димни број
	
	1

	
	Чврсте честице
	mg/Nm3
	150


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 

Табела бр. 7: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01): 
Табела бр. 8: Граничне вриједности за квалитет воде у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01):
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	Температура воде
	°C
	40

	pH
	jedinice pH
	6,5-9,0

	Талог након 0,5 часова таложења
	ml/l
	5

	Електропроводљивост 
	µS/cm
	-

	ХПК
	gO2/m3
	125

	Амонијачни азот
	gN/m3
	40

	Нитритни азот
	gN/m3
	10

	Нитратни азот
	gN/m3
	-

	Укупни азот
	gN/m3
	100

	Укупни фосфор
	gP/m3
	5

	Сулфати
	g/m3
	200

	Хлориди 
	mg/m3
	250

	Гвожђе
	mg/m3
	***

	Цинк
	mg/m3
	2000

	Олово
	mg/m3
	1000

	Бакар
	mg/m3
	1000

	Арсен
	mg/m3
	100

	Кадмијум
	mg/m3
	50

	Никл
	mg/m3
	50

	Манган
	mg/m3
	500

	Минерална уља
	mg/m3
	100 000


5. Мониторинг
         5.1.  Одговорно лице Лазић Бранислав из Зворника дужно је спроводити мониторинг загађујућих материја у периоду важења еколошке дозволе како је прописано у табели:
        Табела број 9: План мониторинга
	Предмет

мониторинга
	Параметар који се

осматра
	Мјесто вршења

мониторинга
	Начин вршења

Мониторинга одабраног фактора/врста опреме за мониторинг
	Вријеме вршења мониторинга, сталан или повремен мониторинг
	Разлог због чега се врши 

монито-ринга

одређеног

параметра

	Квалитет воде
	Физичко хемијски – биолошки  параметри (основни показатељи квалитета воде)
	На излазу из сепаратора масти и уља

	Анализу отпадних вода вршити у складу са Правилником о условима испуштања отпадних вода у  површинске воде“ („Службени гласник“ Републике Српске бр. 44/01).
	Једном годишње 
	Утврђивање утицаја отпадних вода на квалитет површинских  и подземних вода

	Квалитет

ваздуха

	Извршити мјерење параметара показатеља квалитета ваздуха

SО2, NО2, СО2 И РМ10) 
	Локација предметног објекта


	Мониторинг  имисија загађујућих материја

У складу са Уредбом о граничним вриједностима квалитета ваздуха („Службени гласник РС“ бр.124/12)
	Једном годишње 
	Утврђивање утицаја на квалитет ваздуха

	
	Извршити мјерење емисије у ваздух из постројења за спаљивање биомасе CO, органски спојеви изражени као угљеник, 

чврсте честице, димни броj

	Димовод котловнице

	Емисија из котловнице у складу са Правилником о мјерама за спрјечавање и смањење загађивања ваздуха и побољшање квалитета ваздуха („Сл. гласник Републике Српске“, бр. 3/15, 51/15 и 47/16)


	По налогу инспектора 


	

	Ниво буке
	Извршити мјерење нивоа буке
	Локација предметног објекта и на граници парцеле према најближим објектима


	Мјерење буке вршити у складу са  Правилником о граничним вриједностима интензитета звука („Службени гласник Републике Српске“ бр. 02/23)
	Једном годишње 
	Утврђивање утицаја буке на животну средину

	Квалитет земљишта
	Визуелно надгледање површина локације
	Локација предметног објекта


	Узимање узорака земљишта у случају акцидентних ситуација или по налогу инспектора

	У  случају акцидента или по налогу инспектора
	Просипање сировина, отпада


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „ПРЕВЕНТА“ д.о.о. Угљевик.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, Лазић Бранислав из Зворника, дана 14.12.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за аутолимарску занатску радњу за одржавање и поправку моторних возила, ЗР „ХАВАРИЈА“, која се налази у насељу Каракај, Дунавац број: 145, град Зворник, на грађевинској парцели означеној као к.ч. број: 5317/31 К.О. Зворник.

         Уз Захтјев су достављени Докази, које је урадила овлашћена институција „ПРЕВЕНТА“ д.о.о. Угљевик која поседује лиценцу за обављање дјелатности из области заштите животне средине, број: 18-Е/23 од 03.04.2023.год. Докази уз захтјев и План управљања отпадом су саставни дио овог Рјешења. На захтјев надлежног органа Захтјев је употпуњен дана 28.12.2023.год.
Инвеститор је уз Захтјев за издавање еколошке дозволе, поред Доказа број протокола: 6035-12/23 од 20.12.2023.године, приложио и сљедећу документацију:
· Посједовни лист – препис 5087/1, Републичка управа за геодетске и имовинско правне послове ПЈ Зворник, број: 21.21-952.1-1-2634/2020 од 19.12.2020.год.

· Рјешење о накнадном издавању грађевинске и употребне дозволе, Одјељење за просторно уређење Градска управа Града Зворник, број: 04-364-1390/2015 од 04.03.2021.год.
· Уговор о закупу пословног простора, од 24.05.2016.год.
· Копија катастарског плана, Републичка управа за геодетске и имовинско – правне послове Бања Лука, ПЈ Зворник, број плана: 11, 16 од 22.03.2002.год.
· Рјешење, Одјељење за привреду и друштвене дјелатности Градска управа Града Зворник, број: 08-350-179/16 од 27.05.2016.год.
· Посједовни лист – препис 5087, Републичка управа за геодетске и имовинско правне послове Бања Лука, КО Зворник, од 15.12.2023.год.

· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21/714.3-1-1033/2 од 09.12.2020.год.
· Уговор о пружању коришћења комуналних услуга са А.Д. „ВОДОВОД И КОМУНАЛИЈЕ“ Зворник, број: 365 од 05.02.2018.год.
· План управљања отпадом, „ПРЕВЕНТА“ д.о.о. Угљевик, број протокола: 6035-12/23 од 20.12.2023.год.

· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 03.01.- 03.02.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

